fi en fi fr fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en ro fi fi fi en en fi en fi en ro fi fi fi en en fi en fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fy fi fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Putteri kylmeni ja huippusijoitus lipesi Mikko Korhoselta Walesissa - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver LindellPGA TourShriners Children's Open
LPGA TourLPGA Mediheal ChampionshipMatilda Castren, Sanna NuutinenEpson TourEpson Tour ChampionshipKiira RiihijärviLET Access SeriesSantander Golf Tour BurgosNiina Liias
PGA Tour ChampionsConstellation Furyk & FriendsNordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil Alajärvi
Pro Golf TourKarsintaturnausMatias Rantala
DP World Tour - Kilpagolf
Putteri kylmeni ja huippusijoitus lipesi Mikko Korhoselta Walesissa
Teksti Marko Kuivasaari Maanantaina 8. elokuuta 2022
Mikko Korhonen ei onnistunut ottamaan Celtic Manorissa huippusijoitusta toisena peräkkäisenä vuotena. Kuva: Getty Images
Callum Shinkwin eteni vastustamattomasti voittoon.
Mikko Korhonen (-1) joutui pettymään Walesissa Newportissa päättyneessä DP World Tourin kilpailussa. Hän pelasi Cazoo Openin viimeisellä kierroksella kisan heikoimman tuloksensa, 74, ja putosi neljänneltä sijalta 15:nneksi.
Korhonen pelasi Celtic Manorin Twenty Ten -kentän reiät 10–18 tasatahtiin kilpailun voittajan kanssa, mutta ei saanut aivan parhaalla tavalla otetta etuysiin – etenkään sunnuntaina. Kolme yli sujunut ulosmeno sisälsi parien ohella yhden tuplabogin ja yhden bogin.
Päätöspäivän birdie-tili aukesi 11. reiällä, ja birdiet hänelle kirjattiin myös väylillä 15 ja 18. Korhosen harmiksi jälkimmäinen kenttäpuolisko käsitti myös kolme bogia, ja top 10 -sijoitus pääsi karkaamaan.
”Oli aika heikkoa tänään. Pari lähipelisäätöä ja putteri oli muutenkin aika kylmä tänään. Löin ihan hyvin. Vähän harmittaa, sillä tällä viikolla oli enemmän otettavissa”, lähes 25 000 euroa palkintorahaa kuitannut Korhonen sanoi.
Kyseessä oli Cazoo Openissa viime vuonna kolmanneksi sijoittuneen Korhosen viides top 15 -sijoitus kuluvalla kaudella. Parhaimmillaan hän on ollut kahdeksas, kolme kuukautta sitten käydyssä British Mastersissa.
Eroa vuoden 2010 Ryder Cup -kentällä pelatun kilpailun voittaneeseen Callum Shinkwiniin kertyi 11 lyöntiä, top 10 -sijoitukseen kaksi.
Korhonen ylsi tällä viikolla 11. peräkkäisen kerran jatkokierroksille DP World Tourin kilpailuissa. Race to Dubai -listalla sijalle 73 noussut luottopelaaja on karsiutunut edellisen kerran kiertueella maaliskuussa.
Neljän lyönnin päähän kakkoseksi sijoittuneen Connor Symen (-8) jättänyt Callum Shinkwin otti sunnuntaina toisen voittonsa DP World Tourilla. Edellinen tuli Kyproksella marraskuussa 2020, jolloin Kalle Samooja hävisi englantilaiselle uusinnassa. Voitto oli lähellä jo vuoden 2017 Scottish Openissa, jonka playoffissa Rafa Cabrera Bello oli etevämpi.
Callum Shinkwin voitti toisen kerran DP World Tourilla. Kuva: Getty Images
Shinkwinille Twenty Ten -kenttä on tavallista mieluisampi, sillä kaksi edellistä Celtic Manorin visiittiä olivat tuoneet hänelle neljännen ja kahdeksannen sijan.
”Se ei ollut helppoa, vaikka minulla oli takaysille tullessa muutaman lyönnin johto − etenkin kun Connor (Syme) hyökkäsi. Paljon oli paineita viimeiselläkin reiällä. Siinä tuli monille isoja lukuja, vaikka avaus oli väylällä”, Shinkwin sanoi.
Hän muistutti, että Kyproksen kisassa ei ollut yleisöä, ja että hän lähti silloin takaa-ajajana päätöskierrokselle. Walesissa Shinkwin johti lähtiessä viimeiselle kierrokselle. Tällä kertaa päivä sujui erilaisen kaavan mukaan.
”Voittaminen on mahtavaa, pelattiin missä tahansa. Mutta itselleni merkitsee todella paljon, kun pystyn siihen perheen ja ystävien ollessa paikalla.”
Lähes 300 000 euron palkintosumman saanut Shinkwin vaihtoi hiljattain putteria palattuaan samaan malliin, jolla hän pelasi kolme vuotta sitten.
”Nyt en käyttänyt putterin lavan yläosassa ollutta tähtäysviivaa vaan laitoin siihen pisteen. Sen jälkeen pallo on pyörinyt viheriöillä suotuisasti”, tuore voittaja sanoi.
Lue seuraavaksi: Mikko Korhonen kohensi asemiaan Cazoo Openin top 10:ssä mainiolla loppuvenytyksellä
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Tapio Pulkkanen jälleen teräksisen kova Carnoustiella, myös Rory McIlroy jäi jalkoihin
Rajuilma saapuu St. Andrewsiin – tällaisessa säässä kisa pelataan
Hurja keli alkoi jo Alfred Dunhill Championshipin treenikierroksella, Pulkkasta se ei säikäytä: ”Pari mailaa ainakin… kyl mä tykkään”
Guido Migliozzi vei voiton lauantain mustasta hetkestä toipuneen Rasmus Højgaardin nenän edestä
Shokeeraava alku hyydytti Tapio Pulkkasen kirin Ranskan golfpyhätössä
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Artikkelin kommentit (2 kpl)
9 elokuun, 2022 03:38
Vaikka korhosen miehiä olenkin niin vaikutti hän jotenkin pelokkaalta viimeisellä rundilla, ei ollut sitä tappajan fiilistä päällä. Kyllä näki jo ilmeestä että jännitti jostain syystä erittäin paljon… hieman vaikutti siltä normandian rantaravulta sinä kohtalokkaana aamuna…
Kirjaudu sisään vastataksesi Ilmoita asiaton viesti
9 elokuun, 2022 18:10
Mikko on ollut jo pidempään 54 reiän pelaaja, jonka sijoitus tippuu sunnuntaina (golfpisteellä tästä taannoin myös artikkeli). Ehkä LIV kiertue sopisi paremmin?
Kirjaudu sisään vastataksesi Ilmoita asiaton viesti
Oma kommentti Peruuta vastaus
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.